Title: Informácie o plánovaných/vykonaných opatreniach v oblasti informovania a publicity
Author: lukac
Last saved by: akubik
Company: MVRR

Príloha č. 2: Prehľad opatrení na odstránenie problémových oblastí implementácie operačných programov prijatých RO k 30. 06. 2010

OP Doprava
P. č. | Identifikovaný problém | Prijaté opatrenie | Odpočet plnenia opatrenia / úspešnosti opatrenia

1.

Implementácia OPD

1.	Riadiaci orgán vytvoril vo svojej pôsobnosti nové oddelenie s názvom Oddelenie špecializovaných činností. Výkon jednotlivých činností oddelenia sa zameriava hlavne na verejné obstarávanie a EIA proces. 
2.	Pravidelne sa aktualizuje interný manuál, ktorý umožňuje jednoduchšiu prípravu žiadostí o nenávratný finančný príspevok. 
3.	Zefektívňuje komunikáciu s prijímateľmi, v rámci nej bol vykonaný audit personálnych kapacít u prijímateľov za účelom odstránenia rizík v príprave a implementácii projektov. 
4.	Spolupracuje s odbornými externými poradcami pri vypracovávaní žiadostí a pri zvyšovaní efektívnosti implementácie projektov. 
5.	Riadiaci orgán zintenzívnil spoluprácu so zástupcami JASPERS s cieľom zvýšenia efektívnosti  prípravy a realizácie projektov.
6.	V rámci zabezpečenia vysokej kvality dokumentácie pravidelne aktualizuje riadiacu a podpornú dokumentáciu. 
7.	Vykonáva pravidelné metodické školenia administratívnych kapacít, ktoré sa podieľajú na implementácii.

OP Konkurencieschopnosť a hospodársky rast
P.č. | Identifikovaný problém | Prijaté opatrenie | Odpočet plnenia opatrenia / úspešnosti opatrenia

1.

Nejednoznačná formulácia poučenia vo formulári rozhodnutia o neschválení žiadosti o NFP - neúspešní žiadatelia z poučenia nerozumeli, kedy majú a kedy nemajú možnosť podať odvolanie voči rozhodnutiu o neschválení žiadosti o NFP

Vytvorenie dvoch osobitných formulárov rozhodnutí o neschválení žiadosti o NFP:
1. neschválenie po výbere (po zasadnutí Výberovej komisie),
2. neschválenie po ostatných etapách schvaľovania (formálnej kontroly, odborného hodnotenia, overovania podmienok poskytnutia pomoci) s odlišnými formuláciami poučenia.

2. | Vágnosť definície podniku v ťažkostiach vyplývajúca z nariadení EÚ | Vypracovanie osobitnej metodiky pre identifikovanie podniku v ťažkostiach |
3. | Neplnenie si zmluvných povinností zo strany prijímateľov - nenahlasovanie informácií o začatých konkurzných konaniach, likvidácii, úpadku a pod. | Spolupráca so spoločnosťou SIMS pri identifikácii a včasnom odhaľovaní prijímateľov, ktorí sa dostávajú do "problémov". |
4. | identifikácia a riešenie prijímateľov – dlžníkov voči subjektom verejnej správy | RO pre OP KaHR požiadal Sociálnu poisťovňu o výpis dlžníkov a dlžných súm a pozastavil úhradu žiadostí o platbu predmetných prijímateľov až do úhrady dlhu. |

OP Zamestnanosť a sociálna inklúzia
P. č. | Identifikovaný problém | Prijaté opatrenie | Odpočet plnenia opatrenia / úspešnosti opatrenia

1.

Systémový audit pre 2007SK05UPO002 – Zamestnanosť a sociálna inklúzia

RO OP pre OP ZaSI prijal v spolupráci s CO a OA opatrenia na odstránenie identifikovaných nedostatkov vo forme „Akčného plánu opatrení prijatých na odstránenie nedostatkov identifikovaných počas systémového auditu Európskej komisie pre Operačný program Zamestnanosť a sociálna inklúzia, ktorý sa konal v termínoch 23. – 27. novembra 2009 a 14. – 18. decembra 2009“ (ďalej len „Akčný plán“).
Medzi najvýznamnejšie opatrenia zo systémových patria nasledovné opatrenia: 
•	k existujúcim postupom pre oblasť hodnotenia vypracovať detailnú metodiku pre overovanie administratívnej, technickej a finančnej kapacity žiadateľa;
•	rozpracovať pravidlá hodnotenia v Príručke pre hodnotiteľov na úroveň pod otázok s cieľom zabezpečenia maximálnej efektívnosti a hospodárnosti schvaľovaných projektov;
vypracovať metodiku pre posúdenie splnenia podmienok štátnej pomoci;
•	rozšíriť formálnu kontrolu žiadostí o NFP o overovanie výšky, oprávnenosti a nevyhnutnosti navrhovaných výdavkov žiadateľom v rozpočte projektu;
•	zabezpečiť v rámci vyhodnocovania výziev posudzovanie kvality vykonanej formálnej kontroly žiadostí o NFP, posúdenia oprávnenosti výdavkov a odborného hodnotenia na vybranej vzorke;
•	vypracovať postupy pre posudzovanie efektívnosti a hospodárnosti projektov;
•	vypracovať metodiku pre výpočet príjmu vytvoreného v rámci realizácie projektu a postupy pre overovanie príjmov;
•	k existujúcim postupom pre výkon overovaní v zmysle čl. 60 Nariadenia Rady (ES) č. 1083/2006 a čl. 18 Nariadenia Komisie (ES) č. 1828/2006 vypracovať podrobné výklady;
•	prehodnotiť postupy pre výber vzorky výdavkov pre overovanie národných projektov na mieste s cieľom rozšíriť vzorku o účastníkov cieľovej skupiny;
•	doplniť do postupov RO/SORO, do príručiek pre žiadateľov a prijímateľov dodatočné povinnosti, ktoré zabezpečia transparetný výber dodávateľov a zefektívnenie administratívnej kontroly verejného obstarávania
•	vyhodnotiť primeranosť personálneho zabezpečenia organizačných zložiek úradov práce, sociálnych vecí a rodiny;
•	vypracovať metodiku pre výkon overovania na mieste a monitorovania na úrovni účastníka cieľovej skupiny u národných projektov realizovaných Ústredím práce, sociálnych vecí a rodiny
•	zintenzívniť výkon certifikačných overovaní predložených SŽP na certifikačný orgán v rámci OP ZaSI;
•	overiť plnenie prijatých opatrení k zisteným nedostatkom zo systémového auditu vykonaného v roku 2009 a ich dopad na proces riadenia a kontroly;
•	opätovne overiť účinnosti riadiacich a kontrolných mechanizmov v rámci systémového auditu v druhom polroku 2010, vrátane plnenia Akčného plánu

2.

Nesystémové opatrenia v rámci Akčného plánu

•	V rámci OP ZaSI bola vydaná dňa 15. 04. 2010 jednotná príručka pre hodnotiteľov, v ktorej sa významne zvýšil dôraz na výber efektívnych a hospodárnych projektov. Podrobne je vyhodnocovaná schopnosť žiadateľa zrealizovať projekt, ak mu bude schválený, prípravou pomocných otázok k hodnotiacim otázkam sa zvýšila štandardizácia hodnotenia a dôkladne sa preveruje nezaujatosť hodnotiteľov. Následne je preverované dodržiavanie podmienok hodnotenie, stanovených v príručke pre hodnotiteľov;
•	V rámci OP ZaSI boli vydané 2 pokyny k hospodárnosti a efektívnosti:
-	postup pre posudzovanie efektívnosti a hospodárnosti projektu s cieľom zabezpečiť zdravé finančné limity, v ktorom sú stanovené presné limity na najproblémovejšie výdavky a tiež sankcie pre prípad nenaplnenia merateľných ukazovateľov,
-	postup pre overovanie miezd a odmien v OP ZaSI v skupinách oprávnených výdavkov 610620 Osobné náklady, 637027 Odmeny zamestnancov mimopracovného pomeru a 910 Paušálne nepriame výdavky.
•	V rámci OP ZaSI bol vydaný pokyn k procesu poskytovania a posudzovania štátnej pomoci.
RO pre OP ZaSI vydal dodatok k zmluve o poskytnutí NFP, v ktorom zaviedol povinnosť pre prijímateľov predkladať informáciu o obstarávaní tovarov, služieb a stavebných prác na RO/SORO. Následne bude RO/SORO zverejňovať informáciu o obstarávaniach na svojej stránke. Zverejňovaniu ešte musí predísť dodatkovanie zmlúv o poskytnutí NFP, resp. zavedenie povinnosti oznamovania obstarávaní zo strany prijímateľov do príručiek pre prijímateľov a vyriešenie drobných technických problémov.
•	V rámci OP ZaSI bola pripravená jednotná príručka pre žiadateľa pre všetky výzvy, ktorou sa zlepší orientácia žiadateľov v dokumentácii pri príprave rôznych výziev v rámci FSR, ale aj v rámci výziev celého OP ZaSI. Zároveň sa zníži administratívna náročnosť prípravy príručky pre žiadateľov zo strany SORO (ku každej výzve sa pripravovala nová príručka). Príručka bude schválená najneskôr v mesiaci august.

OP Životné prostredie
P.č. | Identifikovaný problém | Prijaté opatrenie | Odpočet plnenia opatrenia / úspešnosti opatrenia

1.

Príprava a implementácia veľkých projektov OPŽP v rámci programového obdobia 2007 - 2013

•     MŽP SR poskytovalo žiadateľom maximálnu súčinnosť pri príprave veľkých projektov vo forme pripomienkovania všetkých fáz projektu (štúdii uskutočniteľnosti i Žiadostí o potvrdenie pomoci).
•     Lehoty na pripomienkovanie a vyhodnotenie projektov boli zo strany MŽP SR flexibilne skracované na maximálne možné s ohľadom na zabezpečenie udržania vysokej kvality pripomienkovania a hodnotenia.
•     MŽP SR pokračovalo v intenzívnej spolupráci s expertmi iniciatívy JASPERS, ktorá by mala byť zárukou zvýšenej kvality predložených Žiadostí o potvrdenie pomoci.
•     MŽP SR organizovalo stretnutia s jednotlivými žiadateľmi zameranými na konzultácie konkrétnych otázok k vypĺňaniu dokumentov, zdôvodneniam oprávnenosti aktivít a nákladov, spôsobom zapracovávania pripomienok najmä zo strany JASPERS. Tieto stretnutia, o ktoré bol zo strany žiadateľov veľký záujem, pomáhali predísť niektorým nedorozumeniam a chybám vo vyplnení formulárov, a tým urýchľujú samotný proces prípravy veľkých projektov.

2.

Príprava a implementácia projektov OPŽP do 25 mil. EUR

•	Zjednodušenie a doplnenie riadiacej dokumentácie!:
- upravenie znenia Príručky pre žiadateľa o nenávratný finančný príspevok v časti, týkajúcej sa realizácie projektov a Usmernenie k oprávnenosti výdavkov riadiaceho orgánu pre projekty financované z ERDF a KF v rámci OPŽP na programové obdobie 2007 – 2013. 

•	Opatrenia vo vzťahu k vyhlasovaniu výziev na predkladanie žiadostí o NFP:
– predkladanie určitých povinných príloh žiadosti o NFP len vo forme čestného vyhlásenia žiadateľa. 
•	Informovanosť a realizácia info dní:
-	posilnenie podpory žiadateľov vo forme konzultácií, ktoré sú žiadateľom pri vypracovávaní projektov poskytované  prostredníctvom REPIS.

OP Bratislavský kraj
P. č. | Identifikovaný problém | Prijaté opatrenie | Odpočet plnenia opatrenia / úspešnosti opatrenia
1. | Zmeny v oblasti všeobecných pravidiel a legislatívy ako aj potreby vzniknuté na základe vlastných skúseností priamo v procese implementácie OPBK. | RO OPBK operatívne aktualizuje riadiacu dokumentáciu, najmä Programový manuál, schémy štátnej pomoci, schémy pomoci de minimis interný manuál procedúr s cieľom ich lepšej prehľadnosti a zrozumiteľnosti pre okruh potenciálnych prijímateľov pomoci. Konkrétnym príkladom obdobných opatrení je aj vypracúvanie a zverejňovanie usmernení riadiaceho orgánu na webovej stránke. |
2. | Financovanie projektov OPBK | Umožnenie využívania spôsobu uhrádzania žiadostí o platbu predfinancovaním okrem prijímateľov z verejnej správy aj pre prijímateľov zo súkromného sektora. |
3. | Administratívne kapacity | Zabezpečenie maximálnej efektivity a zastupiteľnosti tak, aby proces implementácie OPBK mohol plynule napredovať a nedošlo k ohrozeniu čerpania finančných prostriedkov alokovaných na program. |

OP Vzdelávanie
P. č. | Identifikovaný problém | Prijaté opatrenie | Odpočet plnenia opatrenia / úspešnosti opatrenia
1. | Pri kontrole vecnej spávnosti predkladaných ŽoP bola vysoká chybovosť a ŽoP museli byť vrátené prijímateľom | SORO vydalo dňa 8.4.2010 Usmernenie č. 2, Spôsob výpočtu oprávnenej mzdy zdravotníckeho pracovníka študujúceho v špecializačnom štúdiu, školiteľa a riadiaceho pracovníka v zmysle Príručky pre prijímateľa. Toto usmernenie bude mať platnosť len do vydania novej verzie Príručke pre prijímateľa | Úspešnosť usmernenia sa nedá ešte teraz posúdiť pre krátky časový úsek implementácie usmernenia
2. | Identifikovanie veľkej chybovosti pri výpočte oprávnenej mzdy zdravotníckych pracovníkov v projektoch chválených v rámci výzvy: OPV 2008/2.2/03 a neexistencia aktuálnej príručky | - Vydanie Usmernenie SORO č. 2 pre predmetné projekty schválené v rámci danej výzvy                  - Usporiadanie 7 školení pre prijímateľov a zdravotnícke zariadenia zapojené do predmetných projektov C17 | Bola zaznamenaná nižšia chybovosť pri predkladaní ŽoP

OP Technická pomoc
P. č. | Identifikovaný problém | Prijaté opatrenie | Odpočet plnenia opatrenia / úspešnosti opatrenia

1.

•	miesto realizácie projektu uvedené v žiadosti o NFP sa nezhodovalo s miestom realizácie projektu uvedeným v zmluve o poskytnutí NFP,
•	RO a PJ v procese schvaľovania ŽoP nedodržali niektoré termíny pri odstúpení, resp. prijatí ŽoP, 
•	RO nedostatočne preukázal vykonanie matematického overenia výpočtu oprávnenej sumy zo ŽoP v rámci administratívneho overenia žiadosti o platbu.

RO OP TP zabezpečí dôslednejšie dodržiavanie Systému finančného riadenia a ostatných dokumentov (termíny stanovené v IM RO OP TP atď.)

Odpočet bude možné uviesť po vykonaní ďalších certifikačných overovaní.

2.

•	RO v podpornej dokumentácii nepreukázal overenie dodržiavania pravidiel publicity,
•	RO nedôsledne vykonával overovanie na mieste a nedôsledne zaznamenával údaje v kontrolných zoznamoch pre vykonanie overenia na mieste.

RO OP TP zaviazal zamestnancov, vykonávajúcich overenie na mieste k dôslednejšiemu zaznamenávaniu údajov v kontrolných zoznamoch pre vykonanie overenia na mieste a k zabezpečeniu doplnenia údajov o vykonaní overenia na mieste do ITMS.

Odpočet bude možné uviesť po vykonaní ďalších certifikačných overovaní.

OP Informatizácia spoločnosti
P.č. | Identifikovaný problém | Prijaté opatrenie | Odpočet plnenia opatrenia / úspešnosti opatrenia
1. | Výročné stretnutie RO OPIS a DG Regio | Mesačné monitorovanie pokroku v implementácii projektov. Mesačná informácia obsahuje finančné aspekty; priebeh a stav verejného obstarávania a chronologický popis realizácie projektu. Mesačná informácia je zasielaná na DG Regio. Spravidla každý tretí mesiac sa uskutočňuje zasadanie Interného dozorného a monitorovacieho výboru pre OPIS za účasti prijímateľov projektov k aktuálnej implementácii jednotlivých projektov. |

Regionálny OP
P. č. | Identifikovaný problém | Prijaté opatrenie | Odpočet plnenia opatrenia / úspešnosti opatrenia

1.

Definovanie systémov financovania projektov

Podmienky financovania projektov prostredníctvom štrukturálnych fondov definuje Systém finančného riadenia štrukturálnych fondov a Kohézneho fondu na roky 2007-2013, ktorý je v gescii Ministerstva financií SR. V súčasnosti je možné aplikovať tri systémy financovania, a to predfinancovanie, zálohové platby a refundáciu. V rámci ROP je jednotlivým typom prijímateľov umožnené podľa vlastného výberu aplikovať všetky dostupné systémy financovania, ktoré pre príslušný typ prijímateľa definovalo Ministerstvo financií SR. Systém predfinancovania bol v prípade ROP zavedený v marci 2009 vydaním verzie 1.5 Programového manuálu RO zo dňa 9. 3. 2009 a verzie 1.5 Príručky pre žiadateľa/prijímateľa v rámci ROP zo dňa 16. 3. 2009. Uvedené dokumenty sú od dátumu ich platnosti uverejnené na internetovej stránke ROP www.ropka.sk. RO pre ROP o tejto skutočnosti informoval ZMOS a členov Monitorovacieho výboru pre ROP. Systém predfinancovania je z pohľadu samospráv v porovnaní so systémom refundácie administratívne náročnejší, zdĺhavejší a na základe doterajších skúseností často aj finančne náročnejší. Dôvodom je predovšetkým menší dosah samospráv ako prijímateľov na dodávateľov stavebných prác, s čím súvisí vyššie riziko vzniku neoprávnených výdavkov, ktoré v konečnom dôsledku nemusia byť samosprávam uhradené. Niektoré samosprávy tento systém však využívajú pre určité typy výdavkov.
Subjekty súkromného sektora môžu využívať okrem refundácie aj predfinancovanie. Zálohové platby nie sú umožnené. V rámci ROP tvoria subjekty súkromného sektora minoritnú časť prijímateľov. Na základe praktických skúseností Riadiaceho orgánu pre ROP možno predpokladať, že umožnenie systému zálohových platieb by znamenalo pre subjekty súkromného sektora vysoké riziko výskytu neoprávnených výdavkov a nevymožiteľných nezrovnalostí s finančným dopadom, čo by mohlo ohroziť včasné čerpanie prostriedkov. Pre financovanie investičných projektov zameraných na zhodnotenie občianskej infraštruktúry a vybavenosti územia je systém zálohových platieb oproti ostatným systémom financovania najmenej vhodný.

2.

Rozsah vyžadovanej dokumentácie v rámci žiadosti o NFP

CKO zadefinoval minimálne vyžadovaný rozsah povinných príloh, ktoré sú nevyhnutne potrebné pre posúdenie žiadostí o NFP. V prípade ROP sa s ohľadom na špecifiká operačného programu rovnako vyžaduje len minimálne nevyhnutný rozsah príloh, ktorý je potrebný pre kvalifikované posúdenie žiadosti o NFP. 
Z hľadiska samospráv sa ako najproblémovejšie javí vyžadovanie projektovej dokumentácie pre realizáciu stavby na realizačnom stupni. Dôvody pre vyžadovanie tejto dokumentácie boli viackrát prerokované so sociálno-ekonomickými partnermi vrátane ZMOS a prezentované tieto dôvody prostredníctvom internetovej stránky www.ropka.sk už začiatkom roka 2008. Menej detailná úroveň rozpočtu schváleného projektu by predstavovala vysoké riziko vzniku neoprávnených výdavkov pri realizácii takmer všetkých schválených projektoch, čo z pohľadu samospráv ako prijímateľov projekty v konečnom dôsledku predražuje. Uvedenú skutočnosť potvrdzuje aj prax z rokov 2004-2006. Vypracovanie podrobnejšieho stupňa dokumentácie je mierne finančne náročnejšie, ale v prípade úspešných projektov sú náklady na jej vypracovanie prijímateľom refundované.

3.

Ukončenie spolupráce s Konzorciom znamenalo nezrealizovanie niektorých aktivít technickej pomoci ROP v súlade s Komunikačným plánom ROP na rok 2009 (informačné kampane, verejné prieskumy, propagačné predmety a pod.)

•	prebiehajúca komunikácia s MF SR o definitívnom vyriešení nezrovnalostí súvisiacich s tzv. nástenkovým tendrom,
•	dočasné zabezpečovanie informačných aktivít vo vlastnej réžii RO pre ROP.

4. | Funkcionalita ITMS umožňovala niektoré dôležité výstupné zostavy potrebné pre monitorovanie a vyhodnocovanie programu a výziev generovať len za súčinnosti s administrátorom ITMS. | RO pre ROP priebežne odstraňoval vzniknuté problémy v spolupráci s CKO a súbežne viedol vlastnú evidenciu. |
5. | Nadobudnutie účinnosti zákonu č. 57/2010 Z.z. o eurofondoch, aktualizácie Systému riadenia ŠF a KF, Systémov koordinácie a implementácie jednotlivých horizontálnych priorít, vydávanie, resp. aktualizovanie metodických pokynov/usmernení CKO a CO, prijímanie niektorých uznesení vlády SR. | RO pre ROP aktualizoval Interný manuál procedúr RO pre ROP a SO/RO, Programový manuál ROP a Príručku pre žiadateľa/prijímateľa v rámci ROP. RO pre ROP priebežne oboznamoval žiadateľov a prijímateľov s vyvolanými zmenami formou uverejňovaných oznamov, upozornení, často kladených otázok a tiež formou priamej komunikácie prostredníctvom informačnej schránky inforop@build.gov.sk. |

6.

Zabezpečenie podmienok pre implementáciu čiastkových projektov LSKxP

•	komunikácia s koordinátorom HP MRK
•	zaslanie návrhov výziev ROP relevantných pre čiastkové projekty LSKxP v júli 2010

7.

Problematika 8 výziev ROP, pre ktoré RO pre ROP dňa 12. februára 2010 zmenil dátum ukončenia výzvy

•	prebiehajúca komunikácia s EK a MF SR
•	pozastavenie uzatvárania zmlúv o NFP k schváleným žiadostiam o NFP a spolupráca pri plánovanom systémovom audite v roku 2010

8. | Výrazné napĺňanie hodnôt niektorých indikátorov a slabé napĺňanie hodnôt iných indikátorov | Zrealizovanie priebežného hodnotenia ROP v prvom kvartáli roku 2010 z ktorého vyplynulo odporúčanie vykonať revíziu ROP |
9. | Zabezpečenie administratívnych kapacít | V nadväznosti na presun fázy implementácie z prijímania a predkladania projektov na ich kontrolu RO pre ROP pokračoval v efektívnom využívaní a presúvaní administratívnych kapacít jednotlivých manažérov s cieľom zabezpečenia efektívneho čerpania prostriedkov. |

10.

Kontrola procesu verejného obstarávania

V súvislosti s problematikou kontroly verejných obstarávaní je potrebné uviesť, že táto povinnosť vyplýva riadiacim orgánom z legislatívy ES a predpisov na národnej úrovni. 
Príprava a realizácia procesu verejného obstarávania je plne v  kompetencii samotných žiadateľov, ktorí vystupujú ako obstarávatelia. RO pre ROP v stanovenej lehote predložené podklady z verejného obstarávania buď akceptuje alebo ich žiadateľovi vráti s príslušnou identifikáciou zistených nedostatkov. Z doterajšej praxe vyplýva, že sa vyskytuje vysoká miera nedostatkov a RO pre ROP sa občas stretáva s nedostatočnou súčinnosťou žiadateľov pri ich odstraňovaní. RO pre ROP spolupracuje pri odstraňovaní zistených nedostatkov a vyvíja aktivity na prevenciu ich častého výskytu prostredníctvom školení, osobných konzultácií, uverejňovania inštrukcií, príručiek, často kladených otázok, upozornení.

OP Zdravotníctvo
P. č. | Identifikovaný problém | Prijaté opatrenie | Odpočet plnenia opatrenia / úspešnosti opatrenia

1.

Zistenie systémového vládneho auditu:
U vzorky projektov, ktorá podliehala kontrole audítorskej skupiny/MF SR, audítorská skupina/MF SR počas  výkonu overovania predloženej dokumentácie k  verejnému obstarávaniu identifikovala potenciálne riziko diskriminácie uchádzačov. Obstarávateľ definoval v podmienkach účasti v rámci minimálnych požiadaviek podmienky preukázania zmlúv rovnakého charakteru ako predmet zákazky zrealizovaných, ukončených a odovzdaných v zdravotníckych zariadeniach v SR alebo v členských štátoch EÚ. Audítorská skupina/MF SR zadefinovala uvedené zistenie ako nezrovnalosť. Keďže RO s uvedeným zistením nesúhlasil, audítorská skupina/MF SR požiadala o vyjadrenie k identifikovanej nezrovnalosti Úrad pre Verejné obstarávanie.

RO na základe identifikovaného nedostatku pozastavil výkon administratívneho overovania/kontroly všetkých predložených ŽoP v projektoch, ktoré boli zahrnuté do predmetnej vzorky vládneho auditu, do času vyjadrenia audítorskej skupiny/MF SR na základe vyjadrenia/stanoviska Úradu pre Verejné obstarávanie. 
Zároveň svoje šetrenie rozšíril aj na všetky zazmluvnené projekty, pri ktorých bolo taktiež identifikované riziko diskriminácie v zmysle nálezu auditu. V týchto projektoch postupoval RO obdobne ako v prípade projektov, ktoré boli predmetom vzorky.

2. | RO pri výkone administratívnej kontroly postupu a dokumentácie z procesu verejného obstarávania opakovane zistil diskriminačné zadefinovanie podmienok účasti obstarávateľom. | RO postupoval v zmysle svojich postupov zadefinovaných v IM procedúr. Prijímateľovi bolo odporučené zrušenie procesu VO a následné opakovanie procesu VO. |
3. | Nevytvorenie dostatočného projektového tímu zo strany prijímateľa pre realizáciu projektu. | Upozorňovanie na uvedený problém v rámci Informačných seminárov pre žiadateľov k výzvam a úvodných informačných školení pre prijímateľov po podpise zmluvy o poskytnutí NFP. |
4. | Nesprávne nastavené harmonogramy realizácie projektových aktivít a s tým súvisiaci harmonogram predkladania ŽoP, z čoho vyplýva predlžovanie doby realizácie projektov. | Osobné konzultácie s prijímateľmi v rámci úvodného informačného školenia po podpise zmluvy o poskytnutí NFP, podrobnejšie zadefinovanie procesov ŠF a KF v dokumentoch RO. |

OP Výskum a vývoj
P. č. | Identifikovaný problém | Prijaté opatrenie | Odpočet plnenia opatrenia / úspešnosti opatrenia
1. | Nedostatky v procese prípravy a realizácie verejného obstarávania zo strany Prijímateľov, prípadne opakovania nesprávne pripravených, resp. zrušených súťaží | V rámci školení a osobných konzultácií zamestnanci  OPVaV odporúčajú Prijímateľom, aby dokumentáciu z verejného obstarávania predkladali na kontrolu ešte pred zaslaním žiadosti o platbu, v ktorej budú výdavky z predmetného verejného obstarávania zahrnuté. |

2.

Problémy s dokladaním relevantných podkladov a príloh žiadostí o platbu, včasným podaním žiadosti o zmenu zmluvy a správnym zdôvodnením požadovanej zmeny

•	Pre urýchlenie procesu využívajú zamestnanci OPVaV vo väčšej miere mailovú komunikáciu, naďalej poskytujú prijímateľom aj osobné a telefonické konzultácie vrátane inštruktáže priamo na mieste u prijímateľa.
•	Vydanie Usmernenia pre Prijímateľov k Výzve na doplnenie chýbajúcich náležitostí žiadosti o platbu

4. | Administratívne spracovanie žiadostí o platbu | Posilnenie personálnych kapacít formou brigádnickej činnosti (napr. zadávanie údajov z tlačenej verzie ŽoP do ITMS, matematická kontrola číselných hodnôt v predloženej ŽoP, zoradenie dokladov v predloženej ŽoP) |

5.

Riešenie nezrovnalostí z dôvodu aktualizácie Systému finančného riadenia ŠF a KF, v. 4.1

•	Vypracovanie a vystavenie Správy o zistenej nezrovnalosti a Žiadosť o vrátenie finančných prostriedkov v súlade s postupmi definovanými v Systéme finančného riadenia ŠF a KF, v. 4.1
•	Zabezpečenie účasti zamestnancov na školeniach k aktualizácii Systému riadenia ŠF a KF na programové obdobie 2007 – 2013, Systému finančného riadenia ŠF a KF na programové obdobie 2007 – 2013, nezrovnalostiam a k zmenám v zákone o verejnom obstarávaní

6. | Pretrvávajúce problémy prijímateľov pri implementácii projektov | Zabezpečenie odborných seminárov v regiónoch SR s prezentáciami zameranými na procesy prípravy zmluvy, zmeny zmluvy, verejného obstarávania a verejnej obchodnej súťaže, finančného riadenia, žiadosti o platbu, monitorovania. |